
BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra propunerii legislative pentru modificarea şi completarea art. 140 din Legea nr. 571/2003 privind Codul Fiscal, trimisă spre dezbatere în fond cu adresa nr. PLx.154/2015 din 2 martie 2015, înregistrată sub nr. 4c-2/215 din 3 martie 2015, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.

PREŞEDINTE,

Viorel ŞTEFAN
Parlamentul  României

RAPORT

asupra propunerii legislative pentru modificarea şi completarea art. 140 
din Legea nr. 571/2003 privind Codul Fiscal
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru buget finanțe și bănci a fost sesizată spre dezbatere cu propunerea legislative pentru modificarea şi completarea art. 140 din Legea nr. 571/2003 privind Codul Fiscal, trimisă spre dezbatere în fond cu adresa nr. PLx.154/2015 din 2 martie 2015.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a respins propunerea legislativă în şedinţa din 25 februarie 2015.

La întocmirea raportului s-a avut în vedere avizul negativ al Comisiei pentru politică economică, reformă şi privatizare şi avizul favorabil al Consiliului Legislativ.
Propunerea legislativă supusă dezbaterii are ca obiect de reglementare reducerea cotei de TVA la 9% pentru livrarea de bunuri destinate copiilor (îmbrăcăminte şi accesorii de îmbrăcăminte, şervetele, scutece şi lapte pentru sugari), livrarea de fructe proaspete destinate consumului, precum şi în cazul serviciilor regulate de transport public de calatori, în regim urban sau suburban, prestate de către autoritățile publice locale. Pentru livrarea de bunuri destinate panificaţiei, livrarea de legume, carne si peste, în stare proaspăta sau refrigerata, destinate consumului, iniţiatorii propun o cota de 0% a taxei pe valoarea adăugata.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat propunerea legislativă menţionată mai sus, în şedinţa din 08 septembrie 2015.
La lucrările comisiei şi-au înregistrat prezenţa 31 deputaţi din totalul de 32 de membrii ai comisiei.

La dezbaterea propunerii legislative au participat reprezentanţi ai Ministerului Finanțelor Publice.
În urma examinării propunerii legislative pentru modificarea şi completarea art. 140 din Legea nr. 571/2003 privind Codul Fiscal şi a opiniilor exprimate, deputații prezenți la lucrări, au hotărât cu majoritate de voturi, să supună Plenului Camerei Deputaţilor respingerea acesteia deoarece începând cu anul 2016 intră în vigoare noul Cod fiscal.
În raport cu obiectul şi conţinutul său, propunerea legislativă face parte din categoria legilor ordinare.
	PREŞEDINTE,

Viorel ŞTEFAN
	SECRETAR,

Mihai Aurel DONŢU


Şef serviciu

Giorgiana Ene

Consilier parlamentar

Vasilica Popa

